**ГОДИШЕН ДОКЛАД ЗА ДЕЙНОСТТА НА ЕНЕРГО-ПРО МРЕЖИ АД ЗА 2014 г.**

Настоящият Годишен докла за дейността е изготвен в съответствие с изискванията на чл.100н от Закона за публично предлагане на ценни книжа (ЗППЦК), чл.33, ал.1 от Закона за счетоводството и Приложение № 10 към чл.32, ал.1, т.2 от Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриване на информация от публичните дружество и другите емитенти на ценни книжа (Наредба № 2).

Докладът обхваща едногодишен период от 1 януари 31 декември 2014 г. и предоставя информация за важни събития, настъпили през този период, като са взети под внимание основните показатели на дейността, съпроводени със съответните анализи и изводи.

**І. Обща информация за Дружеството**

ЕНЕРГО-ПРО Мрежи АД е акционерно дружество.

ЕНЕРГО-ПРО Мрежи АД (Дружеството) е вписано в Търговския регистър към Агенцията по вписванията с ЕИК 104518621 и е със седалище и адрес на управление гр. Варна, Варна Тауърс-Е, бул. Владислав Варненчик № 258.

От месец септември 2012 г. ЕНЕРГО-ПРО Мрежи АД е публично дружеството по смисъла на чл. 110 от Закона за публичното предлагане на ценни книжа (ЗППЦК).

**ІІ.Информация за дейността на Дружеството**

Дружеството извършва дейност по разпределение на електрическата енергия като експлоатира, поддържа и оперира електроразпределителната мрежа, както и спомагателните съоръжения и мрежи и разпределя електрическата енергия по мрежата.

Дейността на Дружеството се осъществява в съответствие с нормативната база на енергийния сектор в България. По-важните нормативни документи са Закон за енергетиката, Закон за енергийна ефективност, Наредба за условията и реда, при които се осъществява дейността на операторите на електроенергийната система и на разпределителните мрежи, както и на оперативния дежурен персонал от електроенергийните обекти и електрическите уредби на потребителите, Наредба за присъединяване на производители и потребители на електрическа енергия към преносната и разпределителните мрежи, решения на Комисия за енергийно и водно регулиране (КЕВР) (предишно наименование Държавна комисия за енергийно и водно регулиране).

Дружеството е правоприемник на ЕРП Горна Оряховица АД. През 2006 г., според изискванията на Закона за енергетиката, Дружеството отдели дейността по снабдяване с електрическа енергия от дейността разпределение на електрическа енергия. Това разделяне беше осъществено чрез преобразуване на ЕРП Горна Оряховица и ЕРП Варна в резултат на отделяне чрез придобиване, на основание глава VI от Търговския Закон. Според договора за преобразуване всички активи, пасиви и фактически отношения, свързани с дейността снабдяване бяха прехвърлени от Дружеството на Електроразпределение Варна АД, а Електроразпределение Варна АД прехвърли на Дружеството всички активи, пасиви и фактически отношения свързани с дейността разпределение. Прехвърлянето е регистрирано от съда на 29 декември 2006 г.

Дружеството извършва дейността си чрез регионални центрове в градовете Варна, Горна Оряховица, Велико Търново, Русе, Добрич, Силистра, Търговище, Шумен и Габрово. Дружеството притежава лицензия за разпределение на електрическа енергия Л-138-07/ 13.08.2004 г., изменена и допълнена с Решение № ИЗ-Л-138/ 09.12.2013 г. с права и задължения, произтичащи от дейността „Координатор на специална балансираща група за компенсиране на технологичните разходи в електроразпределителната мрежа“. Ръководството на Дружеството счита, че Дружеството разполага с необходимите ресурси, за да продължава да изпълнява лицензионните си дейности.

През 2014 г. Дружеството е извършило инвестиции в машини, съоръжения и оборудване в общ размер на 6,708 хил.лева (31 декември 2013 г. - 20,366 хил.лева). Най- съществена част от инвестициите са тези за присъединяване на нови абонати и закупуване и подмяна на средства за търговско измерване и други.

Към 31 декември 2014 г. в Дружеството работят на трудов договор 1,644 човека (31 декември 2013 г.: 1,761 човека).

**ІІІ. Развитие и резултати от дейността на Дружеството, както и неговото състояние, заедно с описание на основните рискови, пред които е изправено Дружеството**

През 2014 г. Дружеството е разпределило чрез мрежата си 6,157,133 МWh електроенергия (към 31 декември 2013 г.: 6,119,362 МWh). Технологичните разходи на електроенергия за периода са в размер на 13.08% (2013 г.: 13.4%).

За 2014 г. Дружеството отчита приходи от продажби в размер на 232,941 хил.лева (2013 г: 372,031 хил.лева) и финансовият резултат е печалба в размер на 8,013 хил.лева (2013 г.: печалба в размер на 10,609 хил.лева).

**ІV.Важни събитие, настъпили след датата, към която е съставен годишния финансов отчет**

След датата на съставяне на баланса са настъпили следните събития, изискващи оповестяване във финансовия отчет:

**1.** **Ревизионен акт**

На 20 януари 2015 г. на Дружеството е връчен Ревизионен акт (РА), издаден от Национална агенция за приходите (НАП). Ревизията обхваща периода януари 2007 г. – декември 2011 г. В резултат на РА Дружеството има сума за възстановяване в размер на 10 хил.лв. Дружеството е в процес на обжалване на РА.

**2. Наказателни постановления издадени от ДКЕВР за проверка на средства за търговско измерване**

През месец януари 2015 г. на Дружеството са връчени 51 броя наказателни постановления, издадени от ДКЕВР във връзка с извършена проверка на средства за търговско измерване на електрическа енергия, съгласно изискванията ПИКЕЕ. Дружеството е начислило провизия за задължението си по 51 броя наказателни постановления, връчени през месец януари 2015 г.

**3. Търгово предложение към акционерите**

На 28 януари 2015 г. Енерго-Про Варна ЕООД придобива 3,106 броя акции в резултата на което общото (само пряко) участие на Енерго-Про Варна ЕООД в капитала и гласовете в Общото събрание на Дружеството достига до 1,188,624 броя акции или 90.18%.

На база извършената сделка на 28 януари 2015 и на основание чл.149а, ал.1 от ЗППЦК Енерго-Про Варна ЕООД отправя Търгово предложение за закупуване на акциите на останалите акционера в Дружеството. Търговото предложение е внесено в Комисията за финансов надзор на 28 януари 2015 г. и публикуването му следва да бъде одобрено от нея.

**V.Действия в областта на научноизследователската и развойна дейност**

Дружеството не извършва научноизследователска и развойна дейност.

**VІ. Информация съгласно чл.187д и чл.247 от Търговския закон**

1. **Броя и номиналната стойност на придобитите и прехвърлените през годината собствени акции, частта от капитала, която те представляват, както и цената, по която е станало придобиването или прехвърлянето**

През годината не са придобивани или прехвърляни собствени акции.

1. **Основанието за придобиванията, извършени през годината.**

През годината не се придобивани или прехвърляни собствени акции.

1. **Броят и номиналната стойност на притежаваните собствени акции и частта от капитала, която те представляват**

Дружеството не притежава собствени акции.

1. **Пояснителни бележки относно годишния финансов отчет**

Съгласно бележките към одитирания годишен финансов отчет за 2014 г.

1. **Възнагражденията получени общо през годината от членовете на съветите**

Възнагражденията на членовете на Управителния съвет, получени общо през 2014 г. и 2013 г., са оповестени подробно в Приложения 30 към одитирания годишен финансов отчет за 2014 г.

1. **Придобитите, притежаваните и прехвърляните от членовете на съветите през годината акции и облигации на Дружеството**

Членовете на съветите не са притежавали или прехвърляли акции през годината.

1. **Правата на членовете на съветите да придобият акции и облигации на Дружеството**

На членовете на съветите не са предоставяни права да придобиване на акции на Дружеството.

1. **Участието на членовете на съветите в търговски дружества като неограничено отговорни съдружници, притежаването на повече от 25% от капитала на друго дружество, както и участието им в управлението на други дружества или кооперации като прокуристи, управители или членове на съветите**

**Списък съгласно чл. 247, ал. 2, т. 4 от Търговския Закон към 31 декември 2014 г.**

|  |  |  |
| --- | --- | --- |
| **Име** | **Длъжност** | **Участие в търговски дружества като неограничено отговорен съдружник, притежаване на повече от 25 процента от капитала на друго дружество и участие в дружествени органи на други компании** |
| Петр Тесарж | Председател на Управителния съвет на ЕНЕРГО-ПРО Мрежи АД | - Член на Съвета на директорите на ЕНЕРГО-ПРО България ЕАД;  - Член на Съвета на директорите на Energo-Pro a.s., Energo-Pro Servis a.s и CKD Blansko Engineering a.s., Чехия;  - Изпълнителен директор на Megawatt Servis s.r.o., Чехия;  - Член на Съвета на директорите на следните дружества на Енерго-Про в Турция: Energo-Pro Güney Elektrik Toptan Satis Ithalat Ihracat Ve Ticaret Anonim Serketi; Resadiye Hamzali Elektrik Uretim Sanay Ve Ticaret; Energo-Pro Elektrik Sanayi Ve Ticaret; Bilsev Enerji Uretim Ve Ticaret;  - Член на Надзорния съвет на Dolnolabské elektrárny a.s., Чехия;  - Заместник-председател на Надзорния съвет на Energo-Pro Georgia JSC;  - Притежава 100 % дялове на Celveti Estates s.r.o., Чехия |
| Павел Ваня | Член на Управителния съвет на ЕНЕРГО-ПРО Мрежи АД | - Изпълнителен директор в Celveti Estates s.r.o., Чехия.;  - Член на Надзорния съвет на Energo-Pro a.s.и Energo-Pro Servis a.s., Чехия. |
| Радослав Георгиев Цветков | Член на Управителния съвет на ЕНЕРГО-ПРО Мрежи АД | - няма |
| Михеил Боцвадзе | Член на Управителния съвет на ЕНЕРГО-ПРО Мрежи АД | Заместник - изпълнителен директор на Energo-Pro Georgia JSC, Грузия. |
| Зденек Весели | Председател на Надзорния съвет на ЕНЕРГО-ПРО Мрежи АД | - няма |
| Красимира Спиридонова Дюлгерска | Член на Надзорния съвет на ЕНЕРГО-ПРО Мрежи АД | - няма |
| Боян Михайлов Кършаков | Член на Надзорния съвет на ЕНЕРГО-ПРО Мрежи АД | - Член на Съвета на директорите на Енерго-Про България ЕАД;  - Член на Съвета на директорите на Енерго-Про България Трейдинг ЕАД;  - Член на Съвета на директорите на -Пиринска Бистрица Енергия ЕАД;  - Член на Съвета на директорите на Пиринска Бистрица Каскади ЕАД;  - Управител на Огоста Енергия ЕООД;  - Управител на Лукел ЕООД;  - Генерален директор на следните дружества в Република Турция: Reshadie Hamzali Electrik Juretim Sanai ve Tikaret; Artvin Korumh Electrik Juretim Sanai ve Tikaret; Energo-Pro Guney Electrik Juretim Sanai ve Tikaret; Energo-Pro Electrik Juretim Sanai ve Tikaret.  - Управител на ЕНЕРГО-ПРО Енергийни Услуги ЕООД |

1. **Договорите по чл.240б от Търговския закон**

В протоколите от заседанията на Управителния съвет през 2014 г. няма запис по смисъла на чл.240б, ал.2 от Търговския закон членовете на Управителния съвет и на Надзорния съвет през 2013г. да са сключвали договори по чл.240б от Търговския закон.

1. **Планираната стопанска политика през следващата година, в това число очакваните инвестиции и развитие на персонала, очакваният доход от инвестиции и развитие на Дружеството, както и предстоящите сделки от съществено значение за дейността на Дружеството**

През 2015 г. Дружеството ще продължи да изпълнява дейността си по лицензията за разпределение на електрическа енергия.

**VІІ. Наличие на клонове на Дружеството**

Дружеството няма клонове.

**VIIІ. Използваните от Дружеството финансови инструменти, включително оповестяване на целите и политиката на Дружеството по управление на финансовия риск и експозицията на Дружеството по отношение на ценовия, кредитния и ликвидния риск и риска за паричния поток**

Факторите, определящи финансовия риск са подробно оповестени в Приложение 3 към одитирания годишен финансов отчет за 2014 г.

Дейността на Дружеството е изложена на редица финансови рискове: пазарен риск (включващ валутен риск и ценови риск), кредитен риск, ликвиден риск и риск от промяна на бъдещите парични потоци в резултат на промяна в пазарните лихвени нива. Програмата на Дружеството за цялостно управление на риска има за цел да намали евентуалните неблагоприятни ефекти върху финансовите показатели на Дружеството.

Финансовият риск се управлява последователно за всички дружества от групата на ЕНЕРГО – ПРО ВАРНА ЕООД на местно ниво чрез анализ на рисковите фактори и избора на съответните мерки.

*(а) Валутен риск*

Дружеството не е пряко изложено на валутен риск, поради това, че осъществява малко на брой несъществени сделки, деноминирани в чуждестранна валута. Българският лев е обвързан с едрото с фиксиран валутен курс.

(б) Лихвен риск

Към 31 декември 2014 г. Дружеството притежава лихвоносни активи, но лихвения риск е минимизиран, тъй като лихвените проценти са фиксирани. Поради тази причина, при анализ на чувствителността, не се очаква изменение на приходите от лихви.

Лихвеният риск за Дружеството възниква от получените заеми. Заемите с плаващи лихвени проценти излагат Дружеството на лихвен риск, свързан с изменение на бъдещите паричните потоци.

Към 31 декември 2014 г. Дружеството няма заеми от банки и други финансови институции.През 2013 г. заемите на Дружеството са с плаващ лихвен процент и са деноминирани във функционалната валута. През 2014 г Дружеството не е получавало заеми.

(в) Кредитен риск

Кредитният риск възниква в резултат на парични средства и други парични еквиваленти и депозити държани в банки и финансови институции, както и кредитни експозиции към клиенти на едро и на дребно, включително несъбрани вземания и договорени операции. За банките и финансовите институции са приемливи само контрагенти, които са определени от групата на ЕНЕРГО – ПРО ВАРНА ЕООД за такива.

Дружеството не е изложено на значителен кредитен риск, тъй като основният клиент на Дружеството е свързано лице (ЕНЕРГО - ПРО Продажби АД).

(г) Ликвиден риск

Предпазливото управление на ликвидния риск предполага поддържане на достатъчно парични средства и възможността за финансиране чрез адекватен размер на договорени кредитни линии.

Ръководството наблюдава и контролира текущите прогнози за ликвидността на Дружеството (състоящи се от неизползвани кредитни линии и парични средства и парични еквиваленти) направени на базата на очакваните парични потоци.

Финансовите активи и пасиви са както следва:

|  |  |
| --- | --- |
|  | **По-малко от**  **1 година** |
| **Към 31 декември 2014 г.** |  |
| Търговски и други задължения, с изключение на задължения към държавния бюджет | 16,349 |
|  |  |
| **Към 31 декември 2013 г.** |  |
| Търговски и други задължения, с изключение на задължения към държавния бюджет | 46,728 |

Финансовите пасиви падежират в рамките на три месеца*.*

(д) Ценови риск

Тъй като Дружеството извършва своята дейност на регулирания пазар, Дружеството предоставя информация и прави ценови предложения на КЕВР. Все пак, КЕВР е упълномощено от закона да определя цените по независим начин и може да не вземе предвид позицията на Дружеството.

(е) Капиталов риск

Целите на Дружеството при управление на неговия капитал са да осигури възможността то да продължи да съществува като действащо предприятие, да запази оптимална капиталова структура и да намали цената на капитала.

Дружеството наблюдава собствения си капитал на база коефициент на задлъжнялост. Този коефициент се изчислява като се раздели нетният дълг на общата стойност на капитала. Нетният дълг на Дружеството се изчислява на база на общите заеми минус паричните средства и парични еквиваленти. Общият капитал се изчислява като собствения капитал посочен в баланса плюс нетния дълг.

Коефициентът на задлъжнялост към 31 декември 2014 г. и 31 декември 2013 г. е както следва:

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
| Общо заеми | - | - |
| Парични средства и парични еквиваленти | (37,126) | (48,175) |
| Нетен дълг | (37,126) | (48,175) |
| Собствен капитал | 347,742 | 339,574 |
| Общо капитал | 310,616 | 291,399 |
| **Коефициент на задлъжнялост** | **н.п.** | **н.п.** |

(ж) Оценка на справедливата стойност на финансови инструменти

За финансовите активи, които не са отчитани по справедлива стойност, дружеството счита, че справедливaта стойност е близка до балансовата стойност.

Финансови инструменти по категории са както следва:

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
|  | **Заеми и**  **вземания** | **Заеми и**  **вземания** |
| **Активи според баланса:** |  |  |
| Търговски вземания, вземания от свързани лица, лихви по депозити и други вземания | 106,228 | 68,249 |
| Парични средства и еквиваленти | 37,126 | 48,175 |
|  | **143,354** | **116,424** |

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
|  | **Други**  **финансови**  **пасиви** | **Други**  **финансови**  **пасиви** |
| **Пасиви според баланса:** |  |  |
| Търговски и други задължения с изключение на задължения към държавния бюджет | 16,349 | 46,728 |
|  | **16,349** | **46,728** |

**IХ. Информация съгласно Приложение № 10 към чл. 32, ал. 1, т. 2, чл. 35, ал. 1, т. 2, чл. 41, ал. 1, т. 2 (Изм. и доп. - ДВ, бр. 101 от 2006 г., в сила от 1.01.2007 г., бр. 82 от 2007 г.)**

**Допълнителна информация:**

**1. Информация, дадена в стойностно и количествено изражение относно основните категории стоки, продукти и/или предоставени услуги, с посочване на техния дял в приходите от продажби на Дружеството като цяло и промените, настъпили през отчетната финансова година**

Както е оповестено в Приложение 21 към одитирания годишен финансов отчет за 2014 г., основните приходи на Дружеството са от продажба на мрежови компоненти и са в размер на 221,280 хил.лв.

**2. Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с Дружеството**

Приходите на Дружеството са изцяло от клиенти на българския пазар. Най – голям клиент е ЕНЕРГО – ПРО Продажби АД с относителен дял в продажбите през 2014 г. в размер на 80.98%.

Както е оповестено в Приложение 23 към одитирания годишен финансов отчет за 2014 г., технологични разходи на електроенергия за 2014 г. е в размер на 60,321 хил.лв. и стойността на мрежовите компоненти - 43,777 хил.лв. Дружеството закупува изцяло от електроенергията за технологичен разход от НЕК ЕАД, а мрежовите компоненти – изцяло от ЕСО АД.

**3. Информация за сключени големи сделки и такива от съществено значение за дейността на Дружеството**

Няма такива сключени сделки.

**4. Информация относно сделките, сключени между Дружеството и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които Дружеството или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на Дружеството**

Сделките на Дружеството със свързани лица през 2014 г. са подробно оповестени в Приложение 30 към одитирания годишен финансов отчет за 2014 г.

От 30 юни 2012 г. основната компания- майка е Energo-Pro a.s., Чехия и свързани лица са дружествата от групата на ЕНЕРГО-ПРО.

За периода 30 юни 2012 г.- 31 март 2013 г Дружеството, ЕНЕРГО–ПРО Продажби АД и ЕНЕРГО–ПРО Енергийни Услуги ЕООД са дъщерни дружества на ЕНЕРГО-ПРО ЕАД и се определят като дружества под общ контрол.

От 1 април 2013 г Дружеството, ЕНЕРГО–ПРО Продажби АД и ЕНЕРГО–ПРО Енергийни Услуги ЕООД са дъщерни дружества на ЕНЕРГО-ПРО ВАРНА ЕООД и се определят като дружества под общ контрол.

Дружеството оперира в регулирана среда и цените за доставка и продажните цени на електроенергия са регулирани от ДКЕВР.

Сделките със свързани лица са както следва:

|  |  |  |
| --- | --- | --- |
|  | **2014 г.** | **2013 г.** |
| **1. Покупки на електрическа енергия, услуги, вземания и стоки** |  |  |
|  |  |  |
| ЕНЕРГО - ПРО ВАРНА ЕООД (дружество - майка) | 16,732 | 10,866 |
| ЕНЕРГО - ПРО България ЕАД (дружество от групата на ЕНЕРГО - ПРО България) | 15,327 | 8,782 |
| Пиринска Бистрица Енергия АД (дружество от групата на ЕНЕРГО - ПРО България) | 2,165 | - |
| ЕНЕРГО - ПРО Продажби АД (дружество от групата на ЕНЕРГО - ПРО ВАРНА) | 1,197 | 1,054 |
| ЕНЕРГО - ПРО ЕАД (дружество - майка до31.03.2013 г.) | - | 3,343 |
|  | **35,421** | **24,045** |

|  |  |  |
| --- | --- | --- |
| **2. Покупки на ИМС** | **2014 г.** | **2013 г.** |
|  |  |  |
| ЕНЕРГО - ПРО ВАРНА ЕООД (дружество - майка) | 37 | 712 |
| ЕНЕРГО - ПРО Продажби АД (дружество от групата на ЕНЕРГО - ПРО ВАРНА) | 4 | 17 |
| ЕНЕРГО - ПРО ЕАД (дружество - майка до31.03.2013 г.) | - | 10 |
|  | **41** | **739** |

|  |  |  |
| --- | --- | --- |
| **3. Продажби на електрическа енергия, услуги и вземания** | **2014 г.** | **2013 г.** |
| ЕНЕРГО - ПРО Продажби АД (дружество от групата на ЕНЕРГО .- ПРО ВАРНА) - електрическа енергия | 180,266 | 322,693 |
| ЕНЕРГО - ПРО Продажби АД (дружество от групата на ЕНЕРГО - ПРО ВАРНА) – вземания | 26 | 1,313 |
| ЕНЕРГО - ПРО България ЕАД (дружество от групата на ЕНЕРГО - ПРО България) | 13 | 1 |
| ЕНЕРГО - ПРО ВАРНА ЕООД (дружество - майка) | 4 | 16 |
| ЕНЕРГО - ПРО Енергийни Услуги ЕООД (дружество от групата на ЕНЕРГО – ПРО ВАРНА) | 1 | 10 |
| ЕНЕРГО - ПРО ЕАД (дружество-майка до 31.03.2013 г.) | - | 8 |
|  | **180,310** | **324,041** |

|  |  |  |
| --- | --- | --- |
| **4. Продажба на ИМС** |  |  |
|  |  |  |
| ENERGO - PRO GEORGIA JSC (дружество от групата на Energo-Pro a.s.,Чехия) | 20 | 8 |
| ЕНЕРГО - ПРО България ЕАД (дружество от групата на ЕНЕРГО - ПРО България) | - | 33 |
|  | **20** | **41** |

|  |  |  |
| --- | --- | --- |
| **5. Възнаграждение на членове на УС** |  |  |
|  |  |  |
| Заплати и други текущи възнаграждения | 73 | 147 |
| Социални осигуровки, в т.ч. | 1 | 6 |
| *-задължителни пенсионни вноски* | *1* | *2* |
|  | **74** | **153** |
| **6. Разходи за лихви** |  |  |
|  |  |  |
| ЕНЕРГО - ПРО ЕАД (дружество-майка до 31.03.2013 г.) | - | 234 |
| ЕНЕРГО – ПРО ВАРНА ЕООД (дружество - майка) | - | 149 |
|  | **-** | **383** |

Дружеството има следните вземания и задължения от/ към свързани лица:

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
| **7. Вземания от свързани лица** |  |  |
|  |  |  |
| ЕНЕРГО - ПРО Продажби АД (дружество от групата на ЕНЕРГО – ПРО ВАРНА) | 35,438 | 63,502 |
| ENERGO – PRO GEORGIA JSC (дружество от групата на Energo-Pro a.s., Чехия) | - | 13 |
| ЕНЕРГО - ПРО България ЕАД (дружество от групата на ЕНЕРГО – ПРО България) | - | 2 |
|  | **35,438** | **63,517** |
| **8. Задължения към свързани лица** |  |  |
|  |  |  |
| ЕНЕРГО – ПРО ВАРНА ЕООД (дружество - майка) | 1,284 | 2,222 |
| ЕНЕРГО - ПРО Продажби АД (дружество от групата на ЕНЕРГО – ПРО ВАРНА) | 620 | 102 |
|  | **1,904** | **2,324** |
| **4.9. Задължение към членове на УС** |  |  |
|  |  |  |
| Управителен съвет | 2 | 3 |
|  | **2** | **3** |

**5. Информация за събития и показатели с необичаен за Дружеството характер, имащи съществено влияние върху дейността му, и реализираните от него приходи и извършени разходи; оценка на влиянието им върху резултатите през текущата година**

През 2014г. не са настъпили събития с необичаен характер.

**6. Информация за сделки, водени извънбалансово - характер и бизнес цел, посочване финансовото въздействие на сделките върху дейността, ако рискът и ползите от тези сделки са съществени за Дружеството и ако разкриването на тази информация е съществено за оценката на финансовото състояние на Дружеството**

Дружеството няма сделки, водени извънбалансово.

**7. Информация за дялови участия на Дружеството, за основните му инвестиции в страната и в чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата икономическа група и източниците/начините на финансиране**

Дружеството няма дялови участия, няма инвестиции в нематериални активи и недвижими имоти.

Както е оповестено в Приложение 7 от одитирания годишен финансов отчет за 2014 г., през месец май 2014 г. Дружеството е закупило 23,000 броя облигации с променлива доходност и номинал 1,000 евро на Czech Property Investments a.s., платими през 2018 г. Лихвеният процент е в размер на 12М EURIBOR и надбавка 5.5% за година. Емисията е регистрирана от Централния депозитар на Чехия с ISIN CZ0003511024 и с название CPI VAR/18. Лихвените плащания по облигациите се извършват на 26 ноември всяка година.

Както е оповестено в Приложение 11 от одитирания годишен финансов отчет за 2014 г., през месец юни 2014 г. Дружеството е предоставило паричен депозит на NYLAND HOLDING N.V., Холандия в размер на 10 милиона евро. Договора за депозит е сключен за срок до 17 декември 2014 г. През декември 2014 г. е сключен анекс към договора за удължаване на срока на депозита до 30 юни 2015 г. Лихвеният процент е фиксиран и е в размер на 4.25% за година.

**8. Информация относно сключените от Дружеството, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения**

Дружеството не е получавало заем, няма дъщерно дружество и няма информация за сключени от дружеството-майка, в качеството им на заемополучатели, договори за заем.

**9. Информация относно сключените от Дружеството, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в това число на свързани лица, с посочване на конкретните условия по тях, включително на крайните срокове за плащане, и целта, за която са били отпуснати**

Дружеството не е предоставяло заем, няма дъщерно дружество и няма информация за сключени от дружеството майка, в качеството им на заемодател, договори за заем.

**10. Информация за използването на средствата от извършена нова емисия ценни книжа през отчетния период**

Дружеството няма извършена нова емисия ценни книжа.

**11. Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати**

Дружеството не е оповестявало прогнозни резултати.

**12. Анализ и оценка на политиката относно управлението на финансовите ресурси с посочване на възможностите за обслужване на задълженията, евентуалните заплахи и мерки, които Дружеството е предприело или предстои да предприеме с оглед отстраняването им**

Ръководството на Дружеството е наясно с финансовия риск, на който е изложено Дружеството. Във финансовите отчети по-долу са описани рисковете, които ръководството на Дружеството счита за съществени, както и начина, по който те биха могли да повлияят на дейността. Ръководството не смята, че е вероятно съществени рискове да се отразят негативно на бъдещите операции на Дружеството.

Експозицията на Дружеството по отношение на ценовия, кредитния, ликвидния риск и риска на паричния поток са подробно оповестени в Приложение 3 към годишния финансов отчет за 2014 г.

**13. Оценка на възможностите за реализация на инвестиционните намерения с посочване на размера на разполагаемите средства и отразяване на възможните промени в структурата на финансиране на тази дейност**

Дружеството не извършва инвестиционна дейност.

**14. Информация за настъпили промени през отчетния период в основните принципи за управление на Дружеството и на неговата икономическа група**

Няма информация за настъпили промени в основните принципи на управление на Дружеството.

**15. За публичните дружества - информация за притежавани от членовете на управителните и на контролните органи, прокуристите и висшия ръководен състав акции на Дружеството, включително акциите, притежавани от всеки от тях поотделно и като процент от акциите от всеки клас, както и предоставени им от Дружеството опции върху негови ценни книжа - вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите**

Членовете на управителните и контролните органи и висшия ръководен състав не притежават акции в Дружеството.

**16. Информация за известните на Дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери**

Дружеството не притежава такава информация.

**17. Информация за висящи съдебни, административни или арбитражни производства, касаещи задължения или вземания на Дружеството в размер най-малко 10 на сто от собствения му капитал; ако общата стойност на задълженията или вземанията на Дружеството по всички образувани производства надхвърля 10 на сто от собствения му капитал, се представя информация за всяко производство поотделно**

В приложение е предоставена съответната информация към 31.12.2014 г.

**18. Данни за директора за връзки с инвеститора, включително телефон и адрес за кореспонденция**

Марина Радева, гр.Варна 9009, бул.Владислав Варненчик № 258, Варна Тауърс, кула Г, +35952660880